आब बुझलौ जे मिसिर जी परेशान काहे छैथ,हम हुनका बुझहेबाक कोशिश केलौ तऽ ओ कहला, "आदित्य बाबू आहां चाहे कउनै तर्क दी मुदा इ गीत सऽ हमर चीर-हरण भेलअछि। हम इ फिलमवला सभकेँ कोर्टमे घसीटब, मानहानिक दावा ठोकब। अगिला दिन अपने जइसे दस गो कलमतोड़ सिपाही केँ लऽ शहरक मुख्य चौक पर अनशन पर बैसि गेला। हम पूछलियन, मिसिर जी, आहां तऽ केस लड़बा लेल चलल छलौ, एतय काहे बैठल छी ? उ कहला, केस-मोकादमामे बेसी टाइम आ पइसा लगैत अछि ताहि लेल डायरेक्ट आंदोलने करै छी। जे भी हो मिसिर जीक आंदोलन केँ जनसमर्थन भेटय लागल। सरकारक कोपसे बचबा लेल भोजपुरी फिलमवला मिसिर जीकेँ मनाबय लेल पहुंचला। शुरुमे मिसिर जी मानय लेल तैयार नहि, लेकिन फेर फिलमवला हुनका कानमे कउन मंतर मारलक ले जे उ झटपट मानि गेला।
 जखन हम सुनलौ जे आंदोलन खत्म भऽ गेल अछि तऽ भेट करबा लेल हुनक घर पहुंचलौ। मिसिर जी कनैलक फूल जेँका खिलल छला। हम कहलियन, मिसिर जी आहां तऽ बड्ड उदारभऽ गेलौ, बिना माफी मंगने फिलमवलासभकेँ बकैस देलियै, "मिसिर जी बत्तीसी देखौबैत कहला, आदित्य बाबू आहां हमर क्लूज फ्रेँड छी तैँ आहां केएकटा राजक गप्प बतौबैत छी। उ फिलमवला हमरा अप्पन अगिला फिलममे गीत लिखबाक आफर देलक। आब अहीँ कहू जे हम इ आफर कइसे छोड़ितौ ? वइसे बेसी नखरा देखबितौतऽ अनशन सऽ हमर अर्थी उठि जइता। हम कहलियन, मुदा ओ सभ तऽ आहांक नाम खराप केलक अछि। "मिसिर जी फिलमी टोनमे कहला, नाममे क्या खाक रखा है। वइसे भी हम अप्पन नाम काऽ पेटेँट थोड़े कराये है तो फेर झूठ्ठे के रखड़ा कियैक जोती "हुनक इ जवाब सुनि हम ओतय सऽ निकलि गेलौ।
 (इ संपादकीय सुमित सुमन जी द्वारा लिखल गेल अछि जे प्रभात खबरमे प्रकाशित अछि, साभार- प्रभात खबर)